અત્યાર સુધી બનતું એવું કે સમોઆની ઘડિયાળ ઓસ્ટ્રેલીયા કરતા કલાક અને ન્યુ ઝીલેન્ડ કરતા 23 કલાક પાછળ હોવાને લીધે સપ્તાહમાં માત્ર ચાર દિવસો જ તે દેશો સાથે વ્યાપારી કારોબાર ચલાવી શકાતો હતો.સમોઆમાં શુક્રવાર હોય ત્યારે ન્યુ ઝીલેન્ડ માં શનિવાર ની રજા અનુસાર વ્યાપારી એકમો બંધ રહે અને સમોઆમાં રવિવાર ની રજા વખતે ઓસ્ટ્રેલીયામાં સોમવાર હોવાથી ધંધાકીય પ્રવૃત્તિ ચાલુ હોય એવી સ્થિતિ હતી.ઓસ્ટ્રેલીયા-ન્યુ ઝીલેન્ડ રવિવાર પાળે ત્યારે સમોઆ માં કામ કાજ નો દિવસ હોવા છતાં એ દેશો સાથે વ્યાપારી લેવડ દેવડ કરી શકે નહિ.આમ સપ્તાહમાં ત્રણ દિવસો બાતલ જતા હતા અને કામકાજ અર્થે માત્ર ચાર દિવસ બાકી રહેતા હતા.આ ઉપરાંત સમોઆના 170000 લોકો ઓસ્ટ્રેલીયા-ન્યુ ઝીલેન્ડ માં વસ્યા હતા તેમને પણ "મની ટ્રાન્સફર" વખતે ખુબ જ તકલીફ પડતી હતી.સૌથી વિચિત્ર વિરોધાભાસ તો રજા માણવા સમોઆ જતા ઓસ્ટ્રેલીયા-ન્યુ ઝીલેન્ડના લોકો અનુભવતા હતા.આજે તેઓ પ્લેન મારફત રવાના થાય અને થોડા કલાક બાદ ગઈ કાલે સમોઆ પહોંચતા હતા!!!